Eriks ten Hags

Eriks ten Hags (; dzimis ) ir nīderlandiešu futbola treneris un bijušais futbolists. Spēlētāja karjeras laikā pārstāvējis tikai Nīderlandes klubus, spēlējis centra aizsarga pozīcijā. No 2025. gada 1. jūlija ir Vācijas kluba Leverkūzenes "Bayer" galvenais treneris. No 2022. līdz 2024. gadam bija Anglijas Premjerlīgas kluba Manchester United galvenais treneris.

 Futbolista karjera 
Spēlētāja karjeru uzsāka klubā Twente. Vēlāk pārstāvēja arī De Graafschap, RKC Waalwijk un Utrecht komandas. 1991. gadā ar De Graafschap uzvarēja Nīderlandes otrajā spēcīgākajā līgā Eerste Divisie. Karjeru noslēdza 2002. gadā savā pirmajā klubā Twente. 2000.—2001. gada sezonā Twente sastāvā kļuva par Nīderlandes kausa ieguvēju.

 Trenera karjera 
Trenera karjeru sāka 2006. gadā kā Twente trenera asistents. No 2009. līdz 2012. gadam viņš strādāja par PSV Eindhoven trenera asistentu. Galvenā trenera amatā pirmoreiz tika iecelts 2012. gadā Eerste Divisie klubā Go Ahead Eagles. No 2013. līdz 2015. gadam bija Minhenes "Bayern" dublieru komandas treneris. 2014. gadā viņa vadībā komanda uzvarēja Bavārijas reģionālajā līgā. 2015. gada vasarā kļuva par FC Utrecht galveno treneri, vienlaikus uzņemoties arī sporta direktora pienākumus. Jau pirmajā sezonā ar Utrecht izcīnīja piekto vietu Eredivisie, bet nākamajā sezonā uzlaboja pozīciju, sasniedzot 4. vietu.

 tika apstiprināts par Amsterdamas "Ajax" galveno treneri. Viņa vadībā 2018.—2019. gada UEFA Čempionu līgas sezonā komanda aizkļuva līdz pusfinālam, kur tikai pēc izbraukumā gūto vārtu skaita piekāpās Tottenham Hotspur. Izslēgšanas spēlēs tika uzvarēti tādi klubi kā Madrides "Real" un Turīnas "Juventus". Viņš trīs reizes komandu aizveda līdz Nīderlandes čempiontitulam, uzvarot Eredivisie 2019., 2021. un 2022. gadā. 2019.—2020. gada sezona netika pabeigta COVID-19 pandēmijas dēļ, un tituls tajā netika piešķirts, bet arī tās pārtraukšanas brīdī Ajax bija līgas vadībā. Ten Haga vadībā Ajax divas reizes uzvarēja arī Nīderlandes kausa izcīņā.

 tika apstiprināts par Anglijas Premjerlīgas kluba Manchester United galveno treneri, sākot ar 2022.—2023. gada sezonu. Viņa vadībā Manchester United 2023. gadā ieguva Anglijas Līgas kausu un 2024. gadā uzvarēja FA kausa izcīņā, bet Premjerlīgā nespēja sasniegt augstus rezultātus. , komandai Premjerlīgā atrodoties 14. vietā, tika atbrīvots no amata.

2025. gada 26. maijā ten Hags tika iecelts par Bayer Leverkusen galveno treneri, parakstot līgumu līdz 2027. gadam un uzsākot darbu klubā no 2025. gada 1. jūlija.

 Sasniegumi 
 Spēlētāja karjera 
De Graafschap
 Eerste Divisie: 1990–91

Twente
 Nīderlandes kauss: 2000–01

 Trenera karjera 
Bayern Munich II
 Bavārijas reģionālā līga: 2013–14

Ajax
 Eredivisie: 2018–19, 2020–21, 2021–22
 Nīderlandes kauss: 2018–19, 2020–21
 Johana Kruifa kauss: 2019

Manchester United
 FA kauss: 2023—24
 Anglijas Līgas kauss: 2022–23https://www.bbc.com/sport/live/football/64691864

Individuālie sasniegumi
 Rinusa Mihelsa balva: 2015–16, 2018–19, 2020–21

 Atsauces 

 Ārējās saites 

Kategorija:1970. gadā dzimušie
Kategorija:Nīderlandes futbolisti
Kategorija:Nīderlandes futbola treneri
Kategorija:De Graafschap spēlētāji
Kategorija:FC Twente spēlētāji
Kategorija:FC Utrecht spēlētāji
Kategorija:RKC Waalwijk spēlētāji